Da Costa laat waai in die Kaap!Antonio Felix da Costa spring van vreugde in die Kaap. Foto: Rodger Bosch/AFP. Die vreugdevure brand hoog in die Tag Heuer Porsche span nadat Antonio Felix da Costa by die eerste Formule E-wedren in Kaapstad met die louere weggery het. Die 31-jarige Portugese renjaer het met sy bestuursvernuf beïndruk en hy het ŉ paar keer in sy ekovriendelike renmotor uitstekend verby sy teenstanders gedans. Vroeër het Nissan se Sacha Fenestraz vir die vinnigste ronde nóg gesorg toe hy heel eerste op die wegspringrooster gekwalifiseer het. Hy het egter net voor die einde van die wedren teen ŉ versperring gebots. Dit was ook nie ŉ lekker dag vir Suid-Afrika se Kelvin van der Linde nie dat sy ABT Cupra-span noodgedwonge weens meganiese probleme aan die wedren moes onttrek. Hou Maroela Media dop vir nog stories oor die Kaapse wedren-ervaring. Uitslae: HANG IT IN THE LOUVRE ???? A move worthy of winning any race. Take a bow @AFelixdacosta ????#CapeTownEPrix pic.twitter.com/G2hrANaCTk — ABB FIA Formula E World Championship (@FIAFormulaE) February 25, 2023